દ્વારકા નજીક આવેલા કુરંગા ગામ પાસે સ્થાપવામાં આવેલી ઘડી ડિટર્જન્ટ (આરએસપીએલ) કંપનીના લેબર કોલોની વિસ્તારમાં નાની બાળકી પર કોઈ શખ્સે નિર્મમ દુષ્કર્મ ગુજારી આ બાળકીને લોહીલુહાણ કરી નાખ્યાની ફરિયાદ પોલીસમાં થયા પછી આ બનાવને મહિનાઓ વિત્યા હોવા છતાં પોલીસ તપાસ હજુ ઠેરની ઠેર જ અટકેલી પડી છે. કહેવાતા દુષ્કર્મ પ્રકરણમાં સીસીટીવી તથા અન્ય રિપોર્ટ માટે ફોરેન્સિક વિભાગને નમૂના મોકલવામાં આવ્યા હોવા છતાં તેનો રિપોર્ટ હજુ સુધી આવ્યો નથી. સમગ્ર રાજ્યમાં સગીરા પર અત્યાચાર અંગેની ગંભીર કલમો લાગુ પડી તે પછીનો આ પ્રથમ કેસ નોંધાયો હોવા છતાં તેમાં હજુ સુધી કોઈ પ્રગતિ થવા પામી નથી.